b'\n_START_ARTICLE_\nPalawan\n_START_SECTION_\nLega\n_START_PARAGRAPH_\nPalawan je sestavljen iz dolgega in ozekega otoka Palawan, ter nekaj drugih manj\xc5\xa1ih otokov, ki ga obkro\xc5\xbeajo. Skupino Calamianes otokov, na severovzhodu sestavljajo otok Busuanga Island, Culion, in Coron. Na skrajnem zahodu se Durangan otok se skoraj dotika otoka Palawan, medtem ko se Balabac otok nahaja v bli\xc5\xbeini ju\xc5\xbene konice, ter ga otoka Borneo lo\xc4\x8di o\xc5\xbeina Balabac. Poleg tega Palawan zajema tudi Cuyo oto\xc4\x8dje v Sulu morju. Sporno Spratly oto\xc4\x8dje, ki se nahaja le nekaj sto kilometrov proti zahodu, se \xc5\xa1tejejo za del Palawana na Filipinih, in se lokalno imenuje Kalayaan skupina otokov. Na skoraj 2.000 kilometrih obale Palawana (1200 milj)je nanizanih okoli 1.780 otokov in oto\xc4\x8dkov, kamnitih zalivov ter sne\xc5\xbeno belih pe\xc5\xa1\xc4\x8denih pla\xc5\xbe. Na otoku je mo\xc5\xbeno najti tudi ob\xc5\xa1irna obmo\xc4\x8dja pragozdov, ki prekrivajo oto\xc5\xa1ko verigo gorovij. Povpre\xc4\x8dna vi\xc5\xa1ina gorovij zna\xc5\xa1a 3500 \xc4\x8devljev (1100 m) nadmorske vi\xc5\xa1ine, z najvi\xc5\xa1jim vrhom Mount Mantalingahan ki se dviga 2.086 m visoko. Prostrana gorska obmo\xc4\x8dja so dragocen vir lesa.Teren je me\xc5\xa1anica obalne ravnice, dolin ,ter dolinskih delt ter re\xc4\x8dnih arterij, ki slu\xc5\xbeijo za namakanje.\n_START_SECTION_\nZgodovina\n_START_PARAGRAPH_\nZgodovina Palawan segaja 22.000 let nazaj, kar je bilo potrjeno z odkritjem drobcev kosti v Tabonski jami v ob\xc4\x8dini Quezon. \xc4\x8ceprav je izvor jamskih prebivalcev potrjen, antropologi menijo, da so pri\xc5\xa1li iz Bornea. Tabonske jame so znane kot zibelka filipinske civilizacije. Jame sestavlja veriga dvoran kjer so znanstveniki ter antropologi odkrili ostanke Tabonskega \xc4\x8dloveka skupaj z njegovimi orodji in \xc5\xa1tevilnimi drugimi artefakti.\n_START_SECTION_\nPrva naselja\n_START_PARAGRAPH_\nPrvi valovi naseljencev so pri\xc5\xa1li na Filipine preko kopenskih povezav med Borneom in Palawanom.Med prvimi naseljenci je bilo tudi ljudstvo Aetas in Negritos, ki so prvotno \xc5\xbeiveli v Anwei provinci na jugu Kitajske od koder so jih Hani pregnali proti jugu. Nekateri so se naselili na Tajskem, medtem, ko so drugi od\xc5\xa1li dlje proti jugu v Indonezijo, Sumatro in Borneo. Med provtne prebivalce otoka \xc5\xa1tejemo tudi Palawano in Takbawna ljudstvo, ki so potomci prvotnih naseljencev, ki so na otok pr\xc5\xa1li preko kopenske povezave v \xc4\x8dasu ledene dobe. Imeli so obliko doma\xc4\x8de politi\xc4\x8dne strukture, razvite na otoku, v katerem so doma\xc4\x8dini imeli svoje ne-formalno obliko vlade , abecedo ter sistem trgovanja s pomorskimi ljudstvi. [7] V letu 982 n.\xc5\xa1. so bili redni obiskovalci otoka tudi starodavni Kitajci. Kitajski avtor je poimenoval te otoke KLA-ma-Yan (Calamian), Palau-YE (Palawan) in Paki-Nung (Busuanga). Lon\xc4\x8devina, porcelan ter ostali artefakti najdeni v jamah in vodah Palawana potrjujejo, trgovske poti med kitajskimi in malajskimi trgovci.\n_START_SECTION_\nPred-kolonialno obdobje\n_START_PARAGRAPH_\nV 12. stoletju so malajski naseljenci, ki so pri\xc5\xa1li s \xc4\x8dolni, za\xc4\x8deli naseljevati otok. Ve\xc4\x8dini teh naseljencev so vladali malajski poglavarji. Prvi naseljenci so gojili ri\xc5\xbe, ingver, kokos, krompir, sladkornega trs in banane. Prav tako so vzrejali pra\xc5\xa1i\xc4\x8de, koze in koko\xc5\xa1i. Glavnino gospodarskih dejavnosti je predstavljal ribolov, kmetijstvo in lov pri katerem so uporabljali pasti iz bambusa in pihalnike. Prvim naseljencem so sledili Indonezijci ter Majapahiti v 13. Stoletju, ki so na otok prinesli hinduizem in budizem. Zaradi bli\xc5\xbeine Bornea je bil ju\xc5\xbeni del otoka ve\xc4\x8d kot dvesto let pod vladavino brunejskega sultana, ki je isto\xc4\x8dasno prinesel islamsko vero. V tem obdobju je cvetela trgovina kar je privedlo do medrasnih porok med Kitajci, Arabci in Hindujci. Njihovi potomci imenovani Palawenos pa so se od prvotnih naseljencev razlikovali tako po fizi\xc4\x8dni konstrukciji in fizionomiji.\n_START_SECTION_\n\xc5\xa0pansko obdobje\n_START_PARAGRAPH_\nPo smrti Ferdinanda Magellana je ostanek njegovega ladjevja pristal na otoku, ter si ga prisvojil, kar je pomor\xc5\xa1\xc4\x8dake re\xc5\xa1ilo lakote. Antonio Pigafetta, Magellanov kronist je otok poimenoval "obljubljena de\xc5\xbeela ". Severno calamiansko oto\xc4\x8dje je bilo prvo, ki je pri\xc5\xa1lo pod \xc5\xa1pansko nadvlado, ter je bilo kasneje razgla\xc5\xa1eno za provinco od glavnega otoka Palawana. V zgodnjem 17. stoletju je \xc5\xa1panska veja katoli\xc5\xa1ke cerkve poslala misionarje Cuyo, Agutaya, Taytay in Cagayancillo, ki pa so naleteli na odpor skupnosti Moro. Pred 18. Stoletjem je \xc5\xa0panija za\xc4\x8dela graditi cerkve v mestih Cuyo, Taytay, Linapacan in Balabac za branjenje le teh pa so bili primorani uporabiti tudi vojsko. Leta 1749 je brunejski sultan odstopil ju\xc5\xbeni del Palawana \xc5\xa0paniji.\n_START_SECTION_\nObdobje ameri\xc5\xa1ke vladavine\n_START_PARAGRAPH_\nPo filipinsko-ameri\xc5\xa1ki vojni so leta 1902 Ameri\xc4\x8dani ustanovili civilno vlado na severnem delu otoka, ter ga poimenovali provinca Paragua. Leta 1903 je v skladu s filipinskim zakonom pri\xc5\xa1lo do reorganizacije obmo\xc4\x8dja kar je pripeljalo do zdru\xc5\xbeitve ju\xc5\xbenega in severnega dela, ter skupnim poimenovanjem otoka Palawan in dolo\xc4\x8ditvijo Puerto Princesa za glavno mesto. V tem obdobju je pri\xc5\xa1lo v veljavo mnogo reform ter projektov, med katerimi so bili izgradnja \xc5\xa1ol in promocija agrokulture.\n_START_SECTION_\nPokol na Palawanu\n_START_PARAGRAPH_\nMed drugo svetovno vojno so enote japonske vojske ( pod poveljstvom generala Tomoyuki Yamashita ), da bi prepre\xc4\x8dile re\xc5\xa1evalno akcijo vojnih ujetnikov 14. Decembra 1944, odpeljale 150 vojnih ujetnikov v Puerto Princesa, kjer so jih nagnali v tri jarke in jih za\xc5\xbegali. Ujetnike, ki so \xc5\xbeeleli pobegniti so ustrelili, kot tudi ostale, ki so hoteli pobegniti preko pe\xc4\x8dine. Izmed vseh ujetnikov jih je pre\xc5\xbeivelo le enajst, ubitih pa je bilo med 133 in 141. Pokol je bil tudi osnova za nedavno izdano knjigo Last Man Out, avtorja Glenn McDolle, USMC, Survivor of the Palawan Massacre in World War II, avtorja Boba Wilbanksa in za\xc4\x8detnih kadrov Miramaxovega filma iz leta 2005, The Great Raid.\n_START_SECTION_\nOsvoboditev\n_START_PARAGRAPH_\nMed za\xc4\x8detno fazo bitke Leyte Gulf ob obali Palawana sta dve ameri\xc5\xa1ki podmornici USS Dace in USS Darter napadli japonski vojni kri\xc5\xbearki Atago(ki jo je vodil admiral Takeo Kurita ) ter sestrsko ladjo Maya. Podmornica Darter je kasneje tistega dneva nasedla, posadko pa je re\xc5\xa1ila ameri\xc5\xa1ka podmornica USS Nautilus ( SS-168 )._NEWLINE_Otok je bil osvobojen izpod nadvlade japonskih imperialnih sil, s pomo\xc4\x8djo filipinsko-ameri\xc5\xa1kih voja\xc5\xa1kih sil med 28. Februarjem in 22. Aprilom 1945.'